ongs
ఒఎన్‌జిసి నికరలాభం రూ.4340 కోట్లు
ముంబయి, మే 28: ప్రభుత్వరంగంలోని ఆయిల్‌ నేచురల్‌గ్యాస్‌ కార్పొరేషన్‌ నికరలాభం ఆరుశాతం దిగజారి 4340 కోట్లుగా ఉంది. ఎక్కువ వ్యయ ప్రణాళికలే ఇందుకు కీలకమని సంస్థ భావిస్తోంది. గత ఏడాది ఇదే త్రైమాసికంలో వన్‌టైమ్‌ లాభాలను వీటిలో చూపించకపోవడం వల్ల గత ఏడాదికంటే లాభాలు తగ్గాయి. కంపెనీ మార్చిత్రైమాసికంలో నికరలాభం 4340కోట్లుగా ఉంది. గత ఏడాది ఇదే కాలంలో వచ్చిన 4624.3 కోట్లకంటే ఆరుశాతం తగ్గింది. కంపెనీ మొత్తం రాబడులు 29శాతంపెరిగి 20,297.83 కోట్ల నుంచి 26,233.56 కోట్లకు చేరింది. మొత్తం ఖర్చులపరంగా చూస్తే 48శాతం పెరిగాయి. 20,696.46 కోట్లుగా ఉంది. గత ఏడాది 14,022.15 కోట్ల నుంచి గణనీయంగా పెగాయి. ఎక్కువ ఖర్చులతోపాటు కంపెనీ ఏకీకృత నికరలాభం ఒక్కసారి లాభం 389.82 కోట్లు గత ఏడాది కలిసొచ్చింది. ఒఎన్‌జిసి ఛైర్మన్‌ మేనేజింగ్‌ డైరెక్టర్‌ డికె సరాఫ్‌ మాట్లాడుతూ 2444 కోట్లు బకాయిలు రాయిల్టీ రూపంలోను, 1944 కోట్లు పేరివిజన్‌ వల్ల ఖర్చులు పెరిగినట్లు వెల్లడించారు. అలాగే ముడిచమురు ధరలు పెరగడం మరొక కార ణం. నికరంగా టన్నుకు 54.91 డాలర్లు మాత్రమే విలువలు వచ్చాయి.
అంతకుముందు త్రైమాసికం లో గతఏడాది 34.88డాలర్లు మాత్రమే అందా యి. ఒకవిధంగా రాబడులు పెరిగినట్లే భావించాలి. ఎంఆర్‌ఫిఎల్‌ డివిడెండ్‌తో కొంత లాభపడింది. బ్లూంబర్గ్‌ వార్తా సంస్థ 23మంది ఆర్థికవేత్తలను సర్వేచేస్తే 22,827.1 కోట్లు నికరరాబడులు, నికర లాభం 5074 కోట్లు వస్తుందని వెల్లడించారు. విభాగాల వారీగాచూస్తే కంపెనీ నదీగర్భం కార్య కలాపాలద్వారా 6413.87కోట్ల లాభాలు ఆర్జించిం ది. ఆన్‌షోర్‌ విభాగంలో నష్టాలు 1494.85 కోట్ల కు చేరాయి.
గత ఏడాది ఇదేకాలంలో 119.22 కోట్లుగా ఉన్నాయి. పూర్తి సంవత్సరానికిగాను కంపె నీ నికరలాభం 59.2శాతంపెరిగి 20,497.86 కోట్లుగాఉంది. అంతకుముందుఏడాది 12,875.21 కోట్లుగా ఉంది. శుక్రవారం నిర్వహించిన బోర్డు సమావేశంలో కంపెనీ తుది విడత డివిడెండ్‌ ప్రతి ఐదురూపాయల షేరుపై రూ.0.80లుగా నిర్ణ యించింది. వాటాదారుల సమావేశం నుంచి ఆమో దం పొందాల్సి ఉంటుంది. ఇక జిఎస్‌టిపరంగా ఆయిల్‌ కంపెనీలు కొంత కలవరంవ్యక్తంచేస్తున్న సంగతి తెలిసిందే. ముడిచమురు, సహజవాయువు కొన్ని దిగువ ప్రాంత ఉత్పత్తులను జిఎస్‌టినుంచి మినహాయించారు. ఇన్‌పుట్స్‌పై జిఎస్‌టి చెల్లిం చాల్సి ఉంటుంది. అయితే ఉత్పత్తిపై ఇన్‌పుట్‌క్రెడిట్‌ లు పొందలేరు. పెట్రోలియం గ్యాస్‌ మంత్రిత్వశాఖ ఇదే అంశంపై ఆర్థికశాఖకు లేఖరాసిందని జిఎస్‌టి మండలి, ఆర్థిక మంత్రిత్వశాఖపరిధిలో ఈ జిఎస్‌టిపై నిర్ణయంతీసుకోవాల్సిఉంటుందని షరాఫ్‌ వెల్లడించారు.